กรมการข้าว เตรียมแจก 6 พันธุ์ข้าว จำนวน 2,244 กิโลกรัม ในงานพระราชพิธีพืชมงคลจรดพระนังคัลแรกนาขวัญ  16 - 17 พ.ค. นี้
นายณัฏฐกิตติ์ ของทิพย์ อธิบดีกรมการข้าว เปิดเผยว่า เนื่องในวันพระราชพิธีพืชมงคลจรดพระนังคลแรกนาขวัญปีนี้ กรมการข้าวขอพระราชทานพระบรมราชานุญาต จากพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว นำเมล็ดพันธุ์ข้าวทรงปลูกพระราชทานทั้งหมด 6 พันธุ์ จำนวน 2,244 กิโลกรัม นำเข้าพระราชพิธีพืชมงคลจรดพระนังคัลแรกนาขวัญ ซึ่งจะจัดขึ้นในวันที่ 16 - 17 พฤษภาคม 2566 และนำไปบรรจุซองพลาสติก จำนวน 400,000 ซอง เพื่อแจกจ่ายให้ผู้สนใจและชาวนาทั่วประเทศ รับไปเป็นมิ่งขวัญและสิริมงคล ประกอบด้วย ขาวดอกมะลิ 105 จำนวน 539 กิโลกรัม บรรจุ 80,000 ซอง//ปทุมธานี 1 จำนวน 325 กิโลกรัม บรรจุ 60,700 ซอง//กข43 จำนวน 386 กิโลกรัม บรรจุ 72,500 ซอง//กข85 จำนวน 521 กิโลกรัม บรรจุ 98,600 ซอง และ กข87 จำนวน 400 กิโลกรัม บรรจุ 75,300 ซอง และกข6 จำนวน 73 กิโลกรัม บรรจุ 12,900 ซองสำหรับประชาชนใดที่สนใจพันธุ์ข้าวพระราชทาน สามารถสอบถามได้ที่ กรมการข้าว กองเมล็ดพันธุ์ข้าวที่เบอร์โทรศัพท์ 02-561-3794 และศูนย์เมล็ดพันธุ์ข้าวทั้ง 29 แห่ง ศูนย์วิจัยข้าวทั้ง 27 แห่ง และสถาบันวิทยาศาสตร์ข้าวแห่งชาติ จังหวัดสุพรรณบุรี นอกจากนี้ ผู้ที่สนใจยังสามารถรับเมล็ดพันธุ์พระราชทานผ่านการลงทะเบียนออนไลน์ได้ที่เว็บกรมการข้าว ได้ตั้งแต่วันนี้จนถึงวันที่ 3 พฤษภาคม 2566 โดยสามารถรับรับพันธุ์ข้าวพระราชทานได้ตั้งแต่วันที่18 พฤษภาคม - 16 มิถุนายน นี้ ที่จุดให้บริการ ที่ได้ลงทะเบียนไว้ โดยจังหวัดกรุงเทพฯ สามารถรับเมล็ดพันธุ์ข้าวพระราชทานได้ที่ อาคารที่ทำการกรมการข้าว ชั้น 1 และส่วนภูมิภาคสามารถรับเมล็ดพันธุ์ข้าวพระราชทาน ได้ที่ สำนักงานเกษตรจังหวัดทั่วประเทศ